( 267 ) 
Toutes ces choses esmouveroient à pitié le plus cruel 
Scite, Persans et Barbare, et à plus forte raison la clé- 
mence et bonté de nostre Roy qui est Roy très chres- 
tien et debonnaire, auquel nous protestons devant vous, 
Messieurs, que pour tant de maulx et pitié cy-dessus, 
que nous ne manquerons jamais ny diminuerons rien de 
la parfaite fidélité et obéissance que nous luy avons 
tousiours portés et qu'il n’y a aucun traictement quelque 
cruel fut il qui nous en face fléchir ou chanceller, vous 
suppliant que vous nous soiez cy aprés comme le bon 
Trasibul fut aux Atheniens qui après les maulx soufferts 
des cruaultés de trente tirans fut publiée la loy d'amnis- 
tes pour oblier les maulx passés, faire nova renasci 
secula, et vite nos reddere priori, afin que tout son 
peuple luy face présent de ce beau nom que les Romains 
envoyérent à Auguste et qu’il refusa pour s'en sentir 
indigne, qui est de Pater Patriæ, et que d'icy à mil ou 
douze cens ans nostre postérité voie des médailles de 
luy comme on faict encore aujourd'hui de cest Auguste 
d’un Nerva, Trajan, et d’autres ausquels sont ces belles 
qualités de Pater Patrie, tout ses pauvres tiers estat 
priera Dieu perpétuellement pour la manutention de son 
estat, et de bien heurer ses vertueux desseins en heu- 
reuse et longue vie. (1). 
(1) Ces documents sont tirés de la collection de Théodore Alix, 
des manuscrits de la Bibliothèque de l’Académie, et de Vidimus 
dont Paris, Vienne et Rome ont fourni les originaux. 
